
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2895 

15 Νοεμβρίου 2013 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ - ΠΝΕΥΜΑ¬ 
ΤΙΚΟ ΚΕΝΤΡΟ ΑΙΜΙΛΙΟΣ ΘΕΟΧΑΡΗ ΚΑΛΑΪΤΖΙΔΗΣ» 
και κύρωση του οργανισμού αυτού. 1 

ΑΠΟΦΑΣΕΙΣ 

Ιδρυση Σχολής Προπονητών Ξιφασκίας Γ Κατηγορίας 

στην Αθήνα. 2 

Τροποποίηση των Παραρτημάτων II και III του π.δ. 51/2012 

(Α' 101). 3 

Σύσταση θέσης στο Δήμο Λαρισαίων. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ - ΠΝΕΥΜΑΤΙΚΟ ΚΕ¬ 
ΝΤΡΟ ΑΙΜΙΛΙΟΣ ΘΕΟΧΑΡΗ ΚΑΛΑΪΤΖΙΔΗΣ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του α.ν. 2039/1939, 
β) 101 και 119 του Εισαγωγικού Νόμου του Αστικού Κώδικα 
και γ) 108 και 110 του Αστικού Κώδικα. 

2. Την υπ’ αριθμ. 3661/16-5-2012 πράξη της Συμβολαι¬ 
ογράφου Αθηνών Γεωργίας Κίτσιου του Κωνσταντίνου, 
όπως τροποποιήθηκε με την υπ’ αριθμ. 3,975/12-6-2013 
πράξη της ιδίας Συμβολαιογράφου, με την οποία ο Αι¬ 
μίλιος Καλαϊτζίδης του Θεοχάρη σύστησε κοινωφελές 
ίδρυμα με την επωνυμία «ΚΟΙΝΩΦΕΛΕΣ ΙΔΡΥΜΑ-ΠΝΕΥ- 
ΜΑΤΙΚΟ ΚΕΝΤΡΟ ΑΙΜΙΛΙΟΣ ΘΕΟΧΑΡΗ ΚΑΛΑΪΤΖΙΔΗΣ» 
και έδρα την Τοπική Κοινότητα Καλλιφύτου Δράμας. 

3. Τις από 15-3-2013 και 17-6-2013 γνωμοδοτήσεις του 
Συμβουλίου Εθνικών Κληροδοτημάτων. 

4. Την υπ’ αριθμ. Δ6Α1104503 ΕΞ 2011/21-7-2011 (ΦΕΚ1670 
τ.Β') κοινή απόφαση των Υπουργών Διοικητικής μεταρρύθ¬ 
μισης και Ηλεκτρονικής Διακυβέρνησης και Οικονομικών 
περί έναρξης της λειτουργίας της Γ ενικής Γ ραμματείας 
Δημόσιας περιουσίας. 


Με πρόταση των Υπουργών Οικονομικών και Πολιτι¬ 
σμού και Αθλητισμού αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ - ΠΝΕΥΜΑΤΙΚΟ 
ΚΕΝΤΡΟ ΑΙΜΙΛΙΟΣ ΘΕΟΧΑΡΗ ΚΑΛΑΪΤΖΙΔΗΣ», η οποία 
έγινε από τον Αιμίλιο Οεοχάρη Καλάίτζίδη με την υπ’ 
αριθμ. 3.661/16-5-2012 πράξη της Συμβολαιογράφου Αθη¬ 
νών Γεωργίας Κίτσιου του Κωνσταντίνου, όπως αυτή 
τροποποιήθηκε με την υπ’ αριθμ. 3.975/12-6-2013 πράξη 
της ίδιας Συμβολαιογράφου. 

Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο 
των Υπουργών Οικονομικών και Πολιτισμού και Αθλη¬ 
τισμού και διέπεται από τις διατάξεις της ανωτέρω 
συστατικής του πράξης, του παρακάτω οργανισμού, του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύμα¬ 
τος με την επωνυμία «ΚΟΙΝΩΦΕΛΕΣ ΙΔΡΥΜΑ-ΠΝΕΥΜΑ- 
ΤΙΚΟ ΚΕΝΤΡΟ ΑΙΜΙΛΙΟΣ ΘΕΟΧΑΡΗ ΚΑΛΑΪΤΖΙΔΗΣ» 

Αρθρο 1 

Μορφή - Επωνυμία -Έδρα - Σφραγίδα 

1. Το ίδρυμα με την επωνυμία «ΚΟΙΝΩΦΕΛΕΣ ΙΔΡΥΜΑ - 
ΠΝΕΥΜΑΤΙΚΟ ΚΕΝΤΡΟ ΑΙΜΙΛΙΟΣ ΟΕΟΧΑΡΗ ΚΑΛΑΪΤΖΙ- 
ΔΗΣ», που συστάθηκε από τον Αιμίλιο Καλάίτζίδη του 
Οεοχάρη με την υπ’ αριθμ. 3.661/16-5-2012 πράξη της 
συμβολαιογράφου Αθηνών Γεωργίας Κίτσιου, όπως 
τροποποιήθηκε με την υπ’ αριθμ. 3.975/12-6-2013 πράξη 
της ίδιας συμβολαιογράφου, αποτελεί νομικό πρόσωπο 
ιδιωτικού δικαίου και διέπεται από τις διατάξεις της 
ανωτέρω συστατικής πράξης, του παρόντος οργανι¬ 
σμού, του α.ν. 2039/1939, όπως κάθε φορά ισχύει ο νόμος 
αυτός και των διαταγμάτων που έχουν εκδοθεί ή θα 
εκδοθούν σε εκτέλεση του νόμου αυτού. 

2. Έδρα του ιδρύματος ορίζεται η Τοπική Κοινότητα 
Καλλιφύτου Δράμας. 

3. Η σφραγίδα του ιδρύματος είναι στρογγυλή και απο- 
τελείται από τρεις ομόκεντρους κύκλους. Στον πρώτο 

κύκλο αναγράφονται οι λέξεις «ΚΟΙΝΩΦΕΛΕΣ ΙΔΡΥΜΑ - 
ΠΝΕΥΜΑΤΙΚΟ ΚΕΝΤΡΟ». Στο δεύτερο κύκλο αναγράφο¬ 
νται οι λέξεις: «ΑΙΜΙΛΙΟΣ ΘΕΟΧΑΡΗ ΚΑΛΑΪΤΖΙΔΗΣ». Στον 
τρίτο κύκλο, στο κέντρο απεικονίζεται το κεφάλι του 
Μεγάλου Αλεξάνδρου (ΑΛΕΞΑΝΔΡΟΣ III) και στο κάτω 
μέρος αναγράφεται η έδρα του Ιδρύματος και το έτος 
έγκρισης της σύστασής του. 

Αρθρο 2 
Σκοποί 

Σκοποί του ιδρύματος είναι: 

α. Η πνευματική, καλλιτεχνική και πολιτιστική εξύψωση, 
η ανάπτυξη αλληλεγγύης, αλληλοβοήθειας, η ανάπτυξη 
του πνεύματος ισότητας των δύο φύλλων, η καλλιέργεια 
κοινωνικών και φιλικών σχέσεων μεταξύ των κατοίκων 
της Καλλιφύτου Δράμας καθώς και των Καλλιφυτινών 
που κατοικούν σε άλλα μέρη της Ελλάδας και το εξω¬ 
τερικό. 

β. Η συλλογή, μελέτη και διάσωση του Εθνικού, Πνευ¬ 
ματικού, Ιστορικού, Λαογραφικού και γλωσσικού πλού¬ 
του της Τοπικής Κοινότητας Καλλιφύτου. 

γ. Η δραστηριοποίηση και η με οποιονδήποτε τρόπο 
ενεργή συμπαράσταση σε κάθε προσπάθεια που έχει 
σχέση με την προβολή, τον εξωράίσμό, την τουριστική 
ανάπτυξη και γενικά την αξιοποίηση της Τοπικής Κοι¬ 
νότητας Καλλιφύτου. 

Οι σκοποί του ιδρύματος επιδιώκονται με κάθε νόμιμο 
και πρόσφορο μέσο και κυρίως με: 

α. Την οργάνωση και λειτουργία δανειστικής βιβλιοθή¬ 
κης, αναγνωστηρίου και πνευματικού κέντρου Νεότητας. 

β. Την οργάνωση και λειτουργία στην Τοπική Κοινότη¬ 
τα Καλλιφύτου Δράμας ειδικών ομιλιών για τη γενική και 
επαγγελματική μόρφωση, συμπλήρωση των εγκυκλοπαι¬ 
δικών γνώσεων και μετάδοση εκλαϊκευμένων γνώσεων, 
στους κατοίκους της Τοπικής Κοινότητας Καλλιφύτου. 

γ. Την ίδρυση Ιστορικού Αρχείου και ειδικού Λαογρα- 
φικού Μουσείου στην Τοπική Κοινότητα Καλλίφυτο 
Δράμας για τη συγκέντρωση κάθε μορφής τοπικών και 
εθνικών κειμηλίων. 

δ. Την απονομή βοηθημάτων στους διακεκριμένους και 
κυρίως οικονομικά αδύνατους φοιτητές, σπουδαστές και 
μαθητές καθώς και σε κατοίκους της Τοπικής Κοινότη¬ 
τας Καλλιφύτου, που αντιμετωπίζουν οικονομικά προ¬ 
βλήματα επιβίωσης, μετά από απόφαση του Διοικητικού 
Συμβουλίου και ανάλογα με τα έσοδα του Ιδρύματος. 

ε. Την επιβράβευση των προοδευτικών και ηθικών πρά¬ 
ξεων των κατοίκων της Τοπικής Κοινότητας Καλλιφύτου, 
καθώς και κάθε τρίτου για πράξεις του, που αφορούν 
την Τοπική Κοινότητα Καλλιφύτου. 

στ. Την οργάνωση χορωδιών, φολκλορικών - μου¬ 
σικών - χορευτικών συγκροτημάτων, τη διοργάνωση 
διαλέξεων, θεατρικών παραστάσεων και κινηματογρα¬ 
φικών προβολών, εκθέσεων και γενικά ψυχαγωγικών 
εκδηλώσεων. 

ζ. Την ανάπτυξη πρωτοβουλιών για ανάπτυξη και προ¬ 
βολή της Λαϊκής τέχνης, ζωγραφικής, γλυπτικής, τη δη¬ 
μιουργία σχετικών εκθέσεων, τη διάσωση της ιστορίας 
της Τοπικής Κοινότητας Καλλιφύτου. 

η. Την ανακήρυξη ως δωρητών, ευεργετών και μεγά¬ 
λων ευεργετών κάθε άλλου φυσικού ή νομικού προσώ¬ 
που το οποίο βοηθάει και συντρέχει γενναιόδωρα, κατά 
κοινή εκτίμηση, στο έργο του Ιδρύματος και την Τοπική 
Κοινότητα Καλλιφύτου. 


θ. Τη συνεργασία με άλλα ιδρύματα, φορείς και ορ¬ 
γανώσεις (ιδιωτικούς ή κρατικούς) για την πραγματο¬ 
ποίηση σκοπών που αναφέρονται παραπάνω. 

ι. Γενικά με κάθε άλλο νόμιμο και πρόσφορο τρόπο 
και μέσο. 

Αρθρο 3 

Περιουσία - Πόροι 

1. Περιουσία του Ιδρύματος αποτελούν: 

α. Μετρητά τετρακόσιες χιλιάδες (400.000,00 €) ευρώ, 
β. Δύο (2) όμορα οικόπεδα εντός του οικισμού της 
Τοπικής Κοινότητας Καλλιφύτου 485 τ.μ. και 590 τ.μ. επί 
των οποίων θα αναγερθεί κτίριο στο οποίο θα στεγάζε¬ 
ται το ίδρυμα, με τη διάθεση όλων των παραπάνω με¬ 
τρητών που θα εισφερθούν από τον Αιμίλιο Καλαϊτζίδη. 

γ.Ένδεκα (11) αγροτεμάχια συνολικής έκτασης 38.290 
τετραγωνικών μέτρων, που ευρίσκονται σε διάφορα 
σημεία εντός των ορίων της Τοπικής Κοινότητας Καλ¬ 
λιφύτου 

2. Πόροι του Ιδρύματος είναι: 

α. Τα εισοδήματα από την εκμετάλλευση των περιου¬ 
σιακών στοιχείων όπως αυτά παραπάνω αναφέρονται, 
καθώς και από την εκμετάλλευση των περιουσιακών 
στοιχείων που θα αποκτηθούν μελλοντικά. 

β. Οι τόκοι από τις καταθέσεις του Ιδρύματος σε Τρά¬ 
πεζες. 

γ. Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές οποιουδήποτε 
φυσικού ή νομικού προσώπου προς το Ίδρυμα. 

3. Σε καμία περίπτωση δεν επιτρέπεται η εκποίηση 
της κινητής ή ακίνητης περιουσίας που δωρίζει ο ιδρυ¬ 
τής εκτός από τα αγροτεμάχια, τα οποία μπορεί να 
πωληθούν μετά την παρέλευση τριάντα ετών. Σε καμία 
περίπτωση δεν είναι δυνατόν να πουληθεί αγροτεμάχιο 
σε μέλη του Διοικητικού Συμβουλίου. 

Οι δωρεές άλλων δωρητών μπορεί να εκποιηθούν εάν 
αυτό προβλέπεται από τη δωρεά ή διαθήκη, ή είναι 
αδύνατη η κατ’ άλλον τρόπο αξιοποίησή τους και προ- 
κειμένου να εξυπηρετηθούν κατά τον καλύτερο τρόπο 
οι σκοποί του Ιδρύματος. 

Αρθρο 4 

Διοίκηση 

1. Το Ίδρυμα διοικείται από εννεαμελές Διοικητικό 
Συμβούλιο που αποτελείται από τους: 

α. Αιμίλιο Καλαϊτζίδη του Οεοχάρη, φαρμακοποιό ως 
πρόεδρο. 

β. Παρασκευά Τοκτόκογλου του Χαράλαμπου, οικο¬ 
νομολόγο ως αντιπρόεδρο. 

γ. Μαρία Χατζίδου του Ιωάννη, φιλόλογο ως γενική 
γραμματέα. 

δ. Ηλία Γιάννηλερ του Νικολάου, οικονομολόγο ως 
ταμία. 

ε. Σταύρο Καρτσόγλου του Χαράλαμπου, ως βοηθό 
ταμία και υπεύθυνο δημοσίων σχέσεων. 

στ. Κλαίρη Αποστολίδου του Χαράλαμπου, μαία ως 
μέλος. 

ζ. Μαρία Παπουτσιδάκη του Αθανασίου, υπάλληλο της 
Περιφέρειας Δράμας ως μέλος. 

η. Νικόλαο Πασχαλίδη του Χαράλαμπου, δάσκαλο - 
διευθυντή του Δημοτικού σχολείου Καλλιφύτου Δράμας 
ως μέλος. 

θ. Κυριάκο Σαχανίδη του Σωκράτη, οικονομολόγο ως 
μέλος. 

2. Τα μέλη του Διοικητικού Συμβουλίου είναι ισόβια και 
αντικαθίστανται μόνο σε περίπτωση θανάτου ή παραί¬ 
τησης. Σε αυτή την περίπτωση ο αντικαταστάτης του 
αποβιώσαντος ή παραιτηθέντος εκλέγεται με απόφαση 
των υπολοίπων μελών, με πλειοψηφία των δύο τρίτων 
(2/3) των ψήφων του συνόλου των μελών του Διοικη¬ 
τικού Συμβουλίου, εντός δέκα ημερών ή το αργότερο 
εντός έξι (6) μηνών από το θάνατο ή την παραίτηση του 
μέλους που αντικαθίσταται. Το νέο μέλος θα πρέπει 
να διακρίνεται για το ήθος του και να έχει σχέση με 
την Τοπική Κοινότητα Καλλιφύτου (τόπος γέννησης, 
δημότης, μόνιμος κάτοικος). 

Σε περίπτωση έκπτωσης ή αντικατάστασης για 
οποιονδήποτε άλλο λόγο κάποιου από τα μέλη του Δι¬ 
οικητικού Συμβουλίου η κενή θέση συμπληρώνεται με 
απόφαση των υπολοίπων μελών. Σε κάθε περίπτωση η 
αντικατάσταση γίνεται σύμφωνα με τις διατάξεις της 
συστατικής πράξης και του άρθρου 99 του α.ν. 2039/1939. 

3. Το Διοικητικό Συμβούλιο συνεδριάζει τακτικά κάθε 
δύο μήνες και έκτακτα όποτε κρίνει ο πρόεδρος ή το 
ζητήσουν έγγραφα δύο τουλάχιστον από τα μέλη του 
με γραπτή αίτησής τους προς τον πρόεδρο και μετά 
από πρόσκληση του προέδρου. 

4. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει υποχρεωτικά να είναι ο 
Πρόεδρος ή το νόμιμο αναπληρωτή του. 

5. Όλες οι αποφάσεις του Διοικητικού Συμβουλίου, 
με την επιφύλαξη της παραγράφου 2 του παρόντος 
άρθρου και του άρθρου 11, λαμβάνονται με πλειοψηφία 
τουλάχιστον 51% των ψήφων, των παρόντων μελών και 
σε περίπτωση ισοψηφίας, υπερισχύει η άποψη υπέρ της 
οποίας τάχθηκε ο Πρόεδρος. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) 
συνεδριάσεις εντός ενός (1) έτους, θεωρείται ότι έχει 
παραιτηθεί και η κενή θέση αυτού συμπληρώνεται κατά 
τα οριζόμενα στην παράγραφο 3 του παρόντος άρθρου. 

7. Στο Διοικητικό Συμβούλιο του ιδρύματος δεν μπορεί 
να συμμετάσχουν άτομα με συγγενική σχέση μέχρι και 
τρίτου βαθμού. 

8. Για τις συνεδριάσεις και τα διαλαμβανόμενα σ’ 
αυτές, τηρούνται λεπτομερή πρακτικά, σχετικά με τις 
αποφάσεις που λαμβάνονται καθώς και η γνώμη των 
μελών που τυχόν διαφωνούν, τα οποία καταχωρούνται 
σε ειδικό βιβλίο και υπογράφεται από όλα τα μέλη του 
Διοικητικού Συμβουλίου που μετείχαν στη συνεδρίαση. 

Αν κάποιος αρνηθεί να υπογράψει το πρακτικό, η 
άρνησή του και οι λόγοι που προβάλλει αναφέρονται 
αναλυτικά στο τέλος του πρακτικού με ευθύνη του Προ¬ 
έδρου, ο οποίος και υπογράφει την πιστοποίηση αυτή. 

9. Το Διοικητικό Συμβούλιο μπορεί να συνιστά από 
τα μέλη του ή από μη μέλη του, ειδικές επιτροπές, που 
θα πρέπει πάντοτε να προεδρεύονται από μέλος του 
Διοικητικού Συμβουλίου, στις οποίες να ανατίθεται η 
εκτέλεση συγκεκριμένου έργου, μέσα στα πλαίσια των 
γενικών οδηγιών που θα τους δίδεται, καθώς και να 
αναθέτει σε μέλη του ειδικές αρμοδιότητες. Οι επιτρο¬ 
πές αυτές σε καμία περίπτωση δεν αποτελούν όργανο 
του Ιδρύματος και πάντοτε ενεργούν στα πλαίσια των 
ειδικών αποφάσεων και εντολών του Διοικητικού Συμ¬ 
βουλίου. 


10. Τα μέλη του Διοικητικού Συμβουλίου, προσφέρουν 
τις υπηρεσίες τους εθελοντικά και χωρίς αμοιβή. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του Ιδρύματος και γενικά αποφασίζει για 
κάθε θέμα που αφορά τη διοίκηση και τη λειτουργία, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης του παρόντος οργανισμού και του α.ν. 2039/1939 
και των διαταγμάτων που εκδόθηκαν ή θα εκδοθούν 
σε εκτέλεση του νόμου αυτού, καθώς και των λοιπών 
σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπο¬ 
λογισμό και τον απολογισμό του Ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20/12/1939 εκδοθέντος Β.Δ. (ΦΕΚ 552/τ.Α'). 
Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και 
του παθητικού του Ιδρύματος. 

β. Αποφασίζει την πρόσληψη ενός ατόμου για τη φύλα¬ 
ξη, καθαριότητα και επιστασία του κτιρίου και την επι¬ 
μέλεια του κήπου, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των 
γενικότερων αμοιβών και της εργατικής νομοθεσίας. 

γ. Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος. 

δ. Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του Ιδρύματος. 
Ευεργέτες ανακηρύσσονται όσοι δωρίζουν στο Ίδρυμα 
κινητά, ακίνητα ή μετρητά αξίας άνω των 6.000,00 ευρώ. 
Δωρητές ανακηρύσσονται όσοι δωρίζουν στο Ίδρυμα 
κινητά, ακίνητα ή μετρητά αξίας από 3.000,00 μέχρι 
6.000,00 ευρώ. 

Αρθρο 6 

Αρμοδιότητες του Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α. Εκπροσωπεί το Ίδρυμα στα Δικαστήρια, στις Δη¬ 
μόσιες κλπ. Αρχές καθώς και στις σχέσεις του με κάθε 
τρίτο, αυτοπροσώπως ή με πρόσωπο που ορίζεται απ’ 
αυτόν και εγκρίνεται με απόφαση του Διοικητικού Συμ¬ 
βουλίου. 

β. Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου δέκα (10) μέρες πριν από τη συνεδρίαση. 

γ. Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται στην 
ημερήσια διάταξη δεν συζητείται, εκτός αν πρόκειται για 
επείγουσα υπόθεση και συμφωνήσει γί αυτό η πλειοψη¬ 
φία των παρόντων μελών του Διοικητικού Συμβουλίου. 

δ. Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε. Αλληλογραφεί με τις Δημόσιες κ.λπ. Αρχές και υπο¬ 
γράφει όλα τα έγγραφα του Ιδρύματος προς τρίτους. 

στ. Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο όταν απουσιάζει ή κωλύεται, ανα¬ 
πληρώνει ο Αντιπρόεδρος και σε περίπτωση απουσί¬ 
ας ή κωλύματος και αυτού, αναπληρώνει άλλο μέλος 
του Διοικητικού Συμβουλίου που θα προταθεί από τον 
Πρόεδρο. 

Αρθρο 7 

Αρμοδιότητες του Γραμματέα 

1. Ο Γραμματέας του Ιδρύματος: 

α. Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β. Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ. Διεκπεραιώνει την αλληλογραφία, 
δ. Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του Ιδρύματος και ευ- 
θύνεται για την καταστροφή ή την απώλεια αυτών. 

2. Το Γραμματέα όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες του Ταμία 

1. Οι αρμοδιότητες του Ταμία του Ιδρύματος είναι: 

α. Να εισπράττει όλα τα έσοδα αυτού, εκδίδοντας 
και υπογράφοντας σχετικές αριθμημένες τριπλότυπες 
αποδείξεις. 

β. Να καταθέτει τα έσοδα του Ιδρύματος, σε ένα από 
τα πιστωτικά ιδρύματα που ορίζονται στο άρθρο 73 
του α.ν. 2039/1939, έχοντας την ευχέρεια να παρακρα¬ 
τεί από αυτά ένα μικρό ποσό που είναι αναγκαίο για 
την πληρωμή έκτακτων και επειγουσών δαπανών του 
Ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους και 
δεν μπορεί να υπερβαίνει το ποσό των 200,00 ευρώ. 

γ. Να εκτελεί κάθε πληρωμή, ύστερα από έγγραφη 
εντολή του Προέδρου ή του νόμιμου αναπληρωτή του. 

δ. Να τηρεί και φυλάσσει τα διαχειριστικά βιβλία και 
στοιχεία του Ιδρύματος. 

ε. Να φροντίζει για την έγκαιρη κατάρτιση και υποβο¬ 
λή στο Διοικητικό Συμβούλιο των σχεδίων του προϋπο¬ 
λογισμού, απολογισμού και ισολογισμού του Ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 9 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 


2. Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβέρνησης του σχετικού Προεδρικού Διατάγματος της 
έγκρισης της σύστασης του Ιδρύματος και λήγει την 31η 
Δεκεμβρίου του επόμενου έτους. 

3. Η οικονομική διαχείριση γίνεται με βάση τον προϋ¬ 
πολογισμό και τον απολογισμό εσόδων και εξόδων, που 
καταρτίζονται σύμφωνα με τις διατάξεις των άρθρων 101 
και 102 του α.ν. 2039/1939 και του από 20-12-1939 σχετικού 
Βασιλικού Διατάγματος (ΦΕΚ 552 τ.Α'). 

4. Ο προϋπολογισμός και ο απολογισμός του Ιδρύμα¬ 
τος ελέγχονται από την προβλεπόμενη επιτροπή της 
παραγράφου 6 του άρθρου 101 του α.ν. 2039/1939. 

5. Κάθε έτος το Ιδρυμα 

α. Τρεις μήνες πριν την έναρξη του οικονομικού έτους 
υποβάλλει στην αρμόδια Αρχή για έλεγχο και έγκριση, 
τον προϋπολογισμό των εσόδων και εξόδων, συνοδευ- 
όμενο από έκθεση του Διοικητικού Συμβουλίου, που 
αφορά την αναλυτική περιγραφή και δικαιολόγηση αυ¬ 
τών καθώς και απόφαση έγκρισης αυτού. 

β. Εντός δύο μηνών από τη λήξη του οικονομικού έτους 
υποβάλλεται στην αρμόδια Αρχή ο απολογισμός των 
εσόδων και εξόδων συνοδευόμενος από: 

βα. Απόσπασμα των πρακτικών του Διοικητικού Συμ¬ 
βουλίου από το οποίο φαίνεται η έγκρισή αυτού. 

ββ. Αιτιολογική έκθεση για κάθε κονδύλι εσόδων και 
εξόδων 

βγ. Αιτιολογική έκθεση για τις τυχόν διαφορές που 
προέκυψαν όσον αφορά τα προβλεφθέντα και πραγμα- 
τοποιηθέντα έσοδα και έξοδα. 

γ. Ισολογισμό σε δύο αντίγραφα που συνυποβάλλεται 
μαζί με τον απολογισμό. Μαζί με τον ισολογισμό υπο¬ 
βάλλονται και αναλυτικές εκθέσεις στις οποίες αιτιο¬ 
λογούνται αναλυτικά όλα τα περιουσιακά στοιχεία του 
Ιδρύματος και οι τυχόν μεταβολές που επήλθαν σ’ αυτά. 

6. Όσον αφορά τις λεπτομέρειες και τη διαδικασία σύ¬ 
νταξης του απολογισμού, του προϋπολογισμού και του 
ισολογισμού του ιδρύματος εφαρμόζονται οι διατάξεις 
του από 20/12/1939 β.δ. (ΦΕΚ 552/1939) «Περί του τρό¬ 
που καταρτίσεως και ελέγχου προϋπολογισμών, απο¬ 
λογισμών και ισολογισμών των υπό του α.ν. 2039/1939 
διεπομένων ιδρυμάτων και κληροδοτημάτων». 

Αρθρο 10 

Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία 
και στοιχεία: 

α. Βιβλία πρωτοκόλλου αλληλογραφίας. 

β. Βιβλίο πρακτικών συνεδριάσεων του Διοικητικού 
Συμβουλίου. 

γ. Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη όλα τα έσοδα και έξοδα του Ιδρύματος που πραγ¬ 
ματοποιούνται κατά τη διάρκεια της χρήσης. 

δ. Στελέχη αριθμημένων τριπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει απαραίτητα για 
την παρακολούθηση της διαχείρισης της περιουσίας 
του Ιδρύματος και της υλοποίησης των σκοπών του. 

Αρθρο 11 

Τροποποίηση του Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, μετά από πρόταση του 
Διοικητικού Συμβουλίου, για τη λήψη της οποίας απαι¬ 
τείται πλειοψηφία των 2/3 του συνόλου των μελών του. 

Αρθρο 12 

Διάλυση του Ιδρύματος - Τύχη της περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 
Σύμφωνα με το άρθρο 118 του Α.Κ. το ίδρυμα διαλύεται 
με π.δ. εάν: 

α) Ο σκοπός αυτού έχει εκπληρωθεί ή είναι αδύνατον 
να εκπληρωθεί. 

β) Εάν απέκλινε του σκοπού του ή εάν ο σκοπός ή 
η λειτουργία αυτού απέβη παράνομος ή ανήθικος ή 
αντίθετος προς τη δημόσια τάξη. 

2. Σε περίπτωση διάλυσης του Ιδρύματος, για οποιον- 
δήποτε λόγο, η περιουσία του (κινητή και ακίνητη) πε¬ 
ριέρχεται στην Τοπική Κοινότητα Καλλιφύτου. 

Στον Υπουργό Οικονομικών και στον Υπουργό Πολι¬ 
τισμού και Αθλητισμού αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 8 Νοεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθμ. 31169 (2) 

Ίδρυση Σχολής Προπονητών Ξιφασκίας 
V Κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του ν. 1558/1985, άρθρο 27 «Σύσταση Γενικών Γραμ- 
ματειών» παρ. 2ε, περ. ιν «Γενική Γραμματεία Αθλητισμού» 
(ΦΕΚ 137 Α'). 

β) Του άρθρου 136 παρ. 6 του ν. 2725/1999 (ΦΕΚ Α' 121), όπως 
αντικαταστάθηκε με το άρθρο 78 παρ. 2 του ν. 4170/2013 
«Ενσωμάτωση της Οδηγίας 2011/16/ΕΕ, ρύθμιση θεμάτων 
της ΕΛ.Τ.Ε., αναμόρφωση Οργανισμού του Ν.Σ.Κ. και άλλες 
διατάξεις». 

γ) Του π.δ. 63/2005« Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του π.δ. 77/85 «Οργανισμός της Γ.Γ.Α.» (ΦΕΚ Α' 28), όπως 
ισχύει. 

ε) Τ ου π.δ. 118/2013 «Τ ροποποίηση του π.δ. 85/2012 (Α' 141) - 
Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο- 
μασία των Υπουργείων Ανάπτυξης, Ανταγωνιστικότητας, 
Μεταφορών, Υποδομών και Δικτύων και Παιδείας και Θρη¬ 


σκευμάτων, Πολιτισμού και Αθλητισμού σε Υπουργείο Ανά¬ 
πτυξης και Ανταγωνιστικότητας και σε Υπουργείο Παιδεί¬ 
ας και Θρησκευμάτων αντιστοίχως» (ΦΕΚ 152/Α'/25-6-2013). 

στ) Του π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α'/25.06.2013). 

2. Την υπ’ αριθμ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/183 
50/15269/892/3.07.2013 απόφαση του Πρωθυπουργού και 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού και Αθλη¬ 
τισμού Ιωάννη Ανδριανό (ΦΕΚ 1655/Β'/4.07.2013). 

3. Το αριθμ. 24728/25.10.2012 έγγραφο του Υφυπουργού 
Παιδείας και Θρησκευμάτων, Πολιτισμού και Αθλητισμού 
προς την Ελληνική Ομοσπονδία Ξιφασκίας. 

4. Τα αριθμ. 119/20.01.2010,1326/5.11.2012,1215/23.09.2013 
1334/15.10.2013,1396/31.10.2013 έγγραφα της Ελληνικής 
Ομοσπονδίας Ξιφασκίας και το αριθμ. 2/2013/23.09.2013 
έγγραφο του Συνδέσμου Ελλήνων Προπονητών Ξιφα¬ 
σκίας. 

5. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

6. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Ξιφασκίας Γ' Κατηγορίας, 
η οποία θα λειτουργήσει στην Αθήνα στο διάστημα 
από 27/12/2013 έως 25/06/2014 με σύνολο εκπαιδευτικών 
ωρών τουλάχιστον διακόσιες (200). 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

Αρθρο 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Τσιούλου Βασιλική του Γεωργίου, υπάλληλος της 
Γ.Γ.Α., ως Πρόεδρος 

2. Παπαδάκη Χαρούλα του Βασιλείου, υπάλληλος της 
Γ.Γ.Α., ως μέλος 

3. Κατσίφα Κων/νο του Ηλία, υπάλληλος της Γ.Γ.Α., 
ως μέλος 

4. Σμαϊλη Μεταξία του Νικολάου εκπρόσωπος της 
Ε.Ο.Ξ., ως μέλος 

5. Τσολάκη Χαρίλαο του Κωνσταντίνου εκπρόσωπος 
του Σ.Ε.Π. Ξιφασκίας, ως μέλος. 

Γραμματείς της Επιτροπής ορίζονται οι: Σουγκλάκου 
Αδαμαντία του Χρήστου, υπάλληλος της Γ.Γ.Α. και Βό- 
ζενμπεργκ Αθηνά του Κυριάκου, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από 
τον Διευθυντή, η επιτροπή διοίκησης προβαίνει στην 
επικύρωση των αποτελεσμάτων και καταρτίζει πίνακες 
επιτυχόντων και αποτυχόντων (συντάσσοντας σχετικό 
πρακτικό). 

Β. Οι γραμματείς της σχολής μεριμνούν για τη συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) 
μηνών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 

Αρθρο 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται η Τσολακίδου Ελισά¬ 
βετ του Λεωνίδα (Καθηγήτρια Φυσικής Αγωγής). 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

Άρθρο 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 


ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από το διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

Άρθρο 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματι¬ 
κό ποσό για τα συνολικά δίδακτρα φοίτησης εκάστου 
υποψηφίου καθορίζεται στο ποσό των Πενήντα ευρώ 
(50,00 ευρώ), το οποίο καταβάλλεται ανταποδοτικά, 
(όπως ορίζει το άρθρο 78 παρ. 2 του ν. 4170/11.07.2013, 
ΦΕΚ 163/Α712.07.2013) και κατατίθεται στο τραπεζικό 
λογαριασμό της Ομοσπονδίας, η οποία συντάσσει τον 
προϋπολογισμό της σχολής και τον γνωστοποιεί στην 
επιτροπή διοίκησης της σχολής. Οι πληρωμές των δαπα¬ 
νών της σχολής γίνονται από την αρμόδια υπηρεσία της 
ομοσπονδίας, η οποία είναι και οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. 

Άρθρο 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και 
οριστικοποιούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο 
των οποίων συντρέχουν τα κωλύματα που προβλέπο- 
νται από το άρθρο 8 του ν. 3528/9.2.2007, ΦΕΚ 26/Α' σε 
συνδυασμό με τα κωλύματα που προβλέπονται από το 
άρθρο 3 του ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

Άρθρο 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ' όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθη¬ 
σης των μαθημάτων της σχολής για κάθε υποψήφιο, 
δεν μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα Διπλώματα παραδίδονται στους επιτυχόντες 
από το Τμήμα Αθλητικής Επιμόρφωσης. 

Αρθρο 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών οι υποψήφιοι 
πρέπει: 

1. Να έχουν αρτιμέλεια σε βαθμό που δεν δημιουργεί 
πρόβλημα στη διδασκαλία της Ξιφασκίας. 

2. Να έχουν ηλικία 23 - 45 ετών. 

3. Να είναι κάτοχοι βεβαιώσεων αναπτυξιακών προ- 
πονητικών σεμιναρίων τα οποία έγιναν από την Ε.Ο.Ξ. 
σε συνεργασία με τα ΤΕΦΑΑ ή 

4. Κάτοχοι τίτλων σεμιναριακών προπονητικών δια¬ 
λέξεων οργανωμένων από Ομοσπονδίες μέλη της Πα¬ 
γκόσμιας Ομοσπονδίας Ξιφασκίας ή 

5. Διακεκριμένοι αθλητές ξιφασκίας κατέχοντες τους 
τίτλους του Πανελληνιονίκη ατομικού ή ομαδικού αγω¬ 
νίσματος (1η έως 3η θέση), ή 

6. Φοιτητές ΤΕΦΑΑ με ειδικότητα Ξιφασκίας ή 

7. Αθλητές ξιφασκίας, φοιτητές ΤΕΦΑΑ ή 

8. Πτυχιούχοι ΤΕΦΑΑ ή ΕΑΣΑ χωρίς ειδικότητα, οι 
οποίοι έχουν δελτίο αθλητή της ΕΟΞ πριν από την προ¬ 
κήρυξη της Σχολής. 

Οι ως άνω προϋποθέσεις βεβαιώνονται κατά περίπτω¬ 
ση από την Ε.Ο.Ξ. ή τα ΤΕΦΑΑ. 

Αρθρο 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής. 

4. Υπεύθυνη δήλωση (άρθρο 8 ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

Το Τ μήμα Αθλητικής Επιμόρφωσης της Γ.Γ.Α. θα ανα¬ 
ζητήσει αυτεπάγγελτα την ποινική κατάσταση του υπο¬ 
ψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι επικυρωμένα, κατατίθενται του¬ 
λάχιστον δέκα (10) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Ανδρέα Παπανδρέου 37 Τ.Κ. 15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2013 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 


Αριθμ. Α3/49645/7730 (3) 

Τροποποίηση των Παραρτημάτων II και III 
του π.δ. 51/2012 (Α' 101). 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) των άρθρων 1, παρ. 2 του άρθρου 3 και 4 του 
ν. 1338/1983 «Εφαρμογή του Κοινοτικού Δικαίου» (Α' 34), 
όπως το άρθρο 1, και η παρ. 5 αυτού, τροποποιήθηκαν 
με τις παρ. 1 και 2 του άρθρου 6 του ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επεν¬ 
δύσεων, στο Κεφάλαιο της Ευρωπαϊκής Κοινότητας Αν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70) και όπως η παρ. 2 του άρθρου 3 
του ν. 1338/83 αντικαταστάθηκε με το άρθρο 65 του 
ν. 1892/1990 «Για τον εκσυγχρονισμό και την ανάπτυξη 
και άλλες διατάξεις» (Α' 101) και το άρθρο 4 αντικατα- 
στάθηκε με το άρθρο 6 παρ. 4 του ν. 1440/1984 και τρο¬ 
ποποιήθηκε διαδοχικά, με τα άρθρα 7 του ν. 1775/1988 
(Α' 101), 31 του ν. 2076/1992 (Α' 130), 19 του ν. 2367/1995 
(Α' 261), 22 του ν. 2789/2000 (Α' 21), 48 του ν. 3427/2005 
(Α' 312) και 91 του ν. 3862/2010 (Α' 113). 

β) του άρθρου δευτέρου του ν. 2077/1992 «Κύρωση της 
Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
Τελική Πράξη» (Α'136). 

γ) της παραγράφου 8 του άρθρου 94 του ν. 2696/1999 
(Α' 57) «Κύρωση του Κώδικα Οδικής Κυκλοφορίας», όπως 
ισχύει. 

δ) του π.δ. 51/2012 (ΑΊ 01) «Προσαρμογή της ελληνι¬ 
κής νομοθεσίας προς την Οδηγία 2006/126/ΕΚ του Ευ¬ 
ρωπαϊκού Κοινοβουλίου και του Συμβουλίου της 20ης 
Δεκεμβρίου 2006, όπως τροποποιήθηκε με τις Οδηγί¬ 
ες 2008/65/ΕΚ της Επιτροπής της 27ης Ιουνίου 2008, 
2009/113/ΕΚ της Επιτροπής της 25ης Αυγούστου 2009 
και 2011/94/ΕΕ της Επιτροπής της 28ης Νοεμβρίου 2011», 
όπως ισχύει. 

ε) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κωδικο- 
ποιήθηκε με το άρθρο πρώτο του π.δ. 63/2005 (Α' 98). 

στ) του άρθρου 2, του ν. 3897/2010 (Α' 208) «Σύστα¬ 
ση Εθνικού Συμβουλίου Οδικής Ασφάλειας και Γ ενικής 
Διεύθυνσης Οδικής Ασφάλειας, εποπτεία και βελτίωση 
του θεσμού του τεχνικού ελέγχου οχημάτων για την 
προαγωγή της Οδικής Ασφάλειας και την προστασία 
του περιβάλλοντος, κύρωση Σύμβασης μεταξύ Ελληνι¬ 
κού Δημοσίου και Ο.Α.Σ.Θ. και άλλες διατάξεις». 

ζ) του π.δ. 85/2012 (Α' 141) «Ιδρυση Υπουργείου Υπο¬ 
δομών, Μεταφορών και Δικτύων και Υπουργείου Πολιτι¬ 
σμού και Αθλητισμού και μετονομασία των Υπουργείων 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων και Παιδείας και Θρησκευμάτων, Πο¬ 
λιτισμού και Αθλητισμού σε Υπουργείο Ανάπτυξης και 
Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως.», όπως έχει τροποποιηθεί 
με το άρθρο 1 του π.δ. 118/2013 (Α' 152). 

η) του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

θ) της υπ’ αριθμ. 1135/2013 (Υ.Ο.Δ.Δ. 324) απόφασης 
του Πρωθυπουργού και του Υπουργού Υποδομών, Με- 

ταφορών και Δικτύων «Διορισμός Γενικού Γραμματέα 
του Υπουργείου Υποδομών, Μεταφορών και Δικτύων» 

ι) της υπ’ αριθμ. 329/3.7.2013 (Β' 1655) απόφασης του 
Πρωθυπουργού και του Υπουργού Υποδομών, Μετα¬ 
φορών και Δικτύων «Καθορισμός αρμοδιοτήτων Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου.», όπως τροποποιήθηκε με την υπ’ αριθμ. 
1208/2013 (Β' 1718) απόφαση του Πρωθυπουργού και του 
Υπουργού Υποδομών, Μεταφορών και Δικτύων «Τροπο¬ 
ποίηση απόφασης ανάθεσης αρμοδιοτήτων στον Υφυ¬ 
πουργό Υποδομών, Μεταφορών και Δικτύων Μιχαήλ 
Παπαδόπουλο». 

ια) την οδηγία 2013/47/ΕΕ της Επιτροπής της 2ας 
Οκτωβρίου 2013 για την τροποποίηση της οδηγίας 
2006/126/ΕΚ του Ευρωπαϊκού Κοινοβουλίου και του 
Συμβουλίου για την άδεια οδήγησης. 

2. Την ανάγκη τροποποίησης του Παραρτήματος του 
π.δ. 51/2012 (Α' 101) λόγω της τροποποίησης που έχει 
επέλθει στο Παράρτημα II της οδηγίας 2006/126/ΕΚ, κα¬ 
θώς και των αλλαγών στη ισχύουσα νομοθεσία έκδοσης 
των αδειών οδήγησης. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Το εδάφιο του Παραρτήματος II του π.δ. 51/2012 (Α' 101), 
που αφορά στα ελάχιστα κριτήρια της Κατηγορίας Α του 
Σημείου 5.2., όπως ισχύει, αντικαθίσταται ως εξής: 

«Κατηγορία Α 

Μοτοσικλέτα χωρίς κάνιστρο, της οποίας η μάζα άνευ 
φορτίου είναι μεγαλύτερη των 175 Κρ, ονομαστικής ισχύ¬ 
ος τουλάχιστον 50 I<\Λ/. 

Εάν η μοτοσικλέτα είναι εξοπλισμένη με κινητήρα 
εσωτερικής καύσης, ο κυλινδρισμός του κινητήρα πρέ¬ 
πει να είναι τουλάχιστον 595 οπι 3 . 

Εάν η μοτοσικλέτα είναι εξοπλισμένη με ηλεκτρικό 
κινητήρα, η ισχύς ανά μονάδα βάρους του οχήματος 
πρέπει να είναι τουλάχιστον 0,25 ΙάΛ//Ι<ς|. 

Επιτρέπεται έως την 31 Δεκεμβρίου 2018 η χρήση 
μοτοσικλετών, των οποίων η μάζα άνευ φορτίου είναι 
μικρότερη από 175 Ι<9, και ονομαστικής ισχύος τουλά¬ 
χιστον 40 1<νν και κάτω των 50 I<\Λ/». 

Άρθρο 2 

Τα εδάφια 4, 5 και 6 της παραγράφου 2.1. του Παραρ¬ 
τήματος III του π.δ. 51/2012 (Α' 101), όπως τροποποιήθη¬ 
καν με την υ.α. Α3/15664/2548/2013 (Β' 2008) αντικαθί¬ 
στανται ως εξής: 

«Αν είναι αδύνατη η συγκρότηση της Δ.Ι.Ε. με τις 
παραπάνω πέντε ειδικότητες, έτσι ώστε να είναι υπο¬ 
χρεωμένοι οι ενδιαφερόμενοι κάτοικοι της συγκεκριμέ¬ 
νης περιοχής να μεταβούν σε Δ.Ι.Ε. άλλης Υπηρεσίας 
Μεταφορών και Επικοινωνιών, τότε είναι επιτρεπτή η 
συγκρότηση της Δ.Ι.Ε. με λιγότερους γιατρούς, αλλά 
οπωσδήποτε με αυτούς των ειδικοτήτων παθολόγου 
και οφθαλμιάτρου. 

Στην περίπτωση αυτή, εάν εκτιμηθεί από τον παθολό¬ 
γο γιατρό της Δ.Ι.Ε. ότι ο ενδιαφερόμενος χρήζει νευ- 


ρολογικής ή ψυχιατρικής ή ωτορυνολαρυγγολογικής ή 
ορθοπεδικής εξέτασης, τότε ο ενδιαφερόμενος, παρα- 
πέμπεται με έγγραφο της οικείας Υπηρεσίας υπό την 
προϋπόθεση ότι υφίσταται γιατρός της αιτούμενης ειδι¬ 
κότητας, σε πλησιέστερες Δ.Ι.Ε., ή εφόσον το επιθυμεί ο 
ενδιαφερόμενος προσκομίζει, βάσει του παραπεμπτικού, 
αντίστοιχη γνωμάτευση από Κρατικό Νοσοκομείο ή από 
ιδιώτη γιατρό. Στο παραπεμπτικό θα πρέπει να αναγρά¬ 
φεται επακριβώς η Ομάδα στην οποία θα πρέπει να 
εξεταστεί ο ενδιαφερόμενος, βάσει του Κεφαλαίου Β' 
του Παραρτήματος III «Ελάχιστες Απαιτούμενες Προ¬ 
διαγραφές για τη Σωματική και Διανοητική Ικανότητα 
Οδήγησης Μηχανοκίνητου Οχήματος». 

Η συγκρότηση της Δ.Ι.Ε. πραγματοποιείται με από¬ 
φαση του οικείου Περιφερειάρχη, κατόπιν προτάσεως 
του οικείου Ιατρικού Συλλόγου. Σε περίπτωση έλλειψης 
γιατρών ή μη σχετικής πρότασης από τον οικείο Ιατρικό 
Σύλλογο, η Δ.Ι.Ε. δύναται να συγκροτείται και από για¬ 
τρούς Κρατικών ή Στρατιωτικών Νοσοκομείων. Η θητεία 
των μελών και του γραμματέα της Δ.Ι.Ε. είναι τριετής 
και δύναται να ανανεώνεται. Παρά ταύτα είναι δυνατή 
η συγκρότηση έκτακτων Δ.Ι.Ε., για την εξυπηρέτηση 
αυξημένου αριθμού ενδιαφερομένων σε μία Υπηρεσία 
Μεταφορών και Επικοινωνιών για τις οποίες ισχύουν και 
οι διατάξεις των παραπάνω 4, 5 και 6 εδαφίων, όπου η 
θητεία των μελών είναι ετήσια. Η θητεία των μελών των 
Δ.Ι.Ε. που λειτουργούν ήδη δεν θίγεται από τις διατάξεις 
του παρόντος διατάγματος.» 

Αρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 6 Νοεμβρίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

(4) 

*Σύσταση θέσης στο Δήμο Λαρισαίων. 

Με την υπ’ αριθμ. 107148/13-9-2013 διαπιστωτική πρά¬ 
ξη του Δημάρχου Λαρισαίων Ν. Λάρισας που εκδόθη- 
κε σύμφωνα με τις διατάξεις της περ. ββ' της παρ. 2 
του άρθρου 80 του ν. 4172/2013 και της υπ’ αριθμ. οικ. 
31062/31-7-2013 εγκυκλίου του Υπουργείου Εσωτερικών, 
μετατάσσεται αυτοδικαίως από την 23-7-2013 η Γλυκε¬ 
ρία Ντάνη του Ηλία υπάλληλος του Δήμου Λαρισαίων, 
με σχέση εργασίας Ι.Δ.Α.Χ, ειδικότητας Σχολικών Φυ¬ 
λάκων ΔΕ με βαθμό Ε', σε συνιστώμενη προσωποπαγή 
θέση ειδικότητας Διοικητικού ΔΕ με βαθμό Ε, επειδή 
συντρέχουν οι νόμιμες προϋποθέσεις. 

(Αριθμ. απόφ. Αποκεντρωμένης Διοίκησης Θεσσαλίας - 
Στερεός Ελλάδας: 18911/198145/16-10-2013). 

*Δημοσιεύθηκε αρχικά στο ΦΕΚ 1278/Γ'/5.11.2013. 

Η Γενική Γραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 

